  Григорий Фомин Анжелика Тихонова корреспондент Удмуртиысь тодмо историк, этнолог, Кун Думалэн VII ӧтчамезлэн депутатэз Алексей Загребин Россотрудничестволэн Финляндиын оскем муртэз луиз. Со сярысь со «Фейсбук» мерлыко вотэсысь бамаз ивортӥз. Выль интыын Алексей Загребин арня талэсь азьло ужаны кутскиз. «Матысь аре ми Финляндиын ӟуч кылэз дышетон сямез юнматыса, бускель кунын улӥсьёсты трос йӧслыкъем ӟуч лулчеберетэн тодматыса но тодосъя кусыпъёсмес азинтыса Россия но Финляндия куспо кӧня ке рос-прос ужрадъёс ортчытом» Алексей Загребин, Россотрудничестволэн Финляндиын оскем муртэз Пусъём, Алексей Загребин трос аръёс ӵоже Россиысь тодосъя академилэн Урал ёзэтысьтыз Эскеронъёсъя удмурт федерал центрысь Историяя, кылъя но литературая удмурт институтэн кивалтӥз, 2016-тӥ арысен Кун Думаысь депутат луыса тыршиз. Россострудничество – Асэрико Кунъёслэн Эштоссылэн (Содружество Независимых Государств (СНГ)), кунамы вордӥськем но кунгож сьӧрын улӥсь адямиослэн ужъёссыя но гуманитарной калыккуспо кусыпъёсъя федерал агентство. Тегъёс: АлексейЗагребин удмуртъёс Россия Удмуртия Финляндия  